O castiello de l'Abizanda o fundón os sinyors musulmans de a familia Ibn Sallam. A dita familia tenión presencia en belaltros nuclios en a redolada, dica dimpués de a reconquiesta, y ostentón bells castiellos y fortificacions tamién en os anyos sucesivos a la dominación cristiana, como por eixemplo o castiello de Clamosa, en a cuentra d'o río Cinca. D'alcuerdo con o historiador Manuel Benito Moliner, podrían trobar-se en as oríchens de l'apelliu Salamero, que lievan muitas presonas en a zona de confluencia d'as comarcas de o Sobrarbe, o Semontano de Balbastro y a Ribagorza, en a redolada a on ye l'Abizanda. O nombre musulmán de l'Abizanda yera «Abinyuyas».